अज्ञान अविद्या का नाम ही पूतना : मीरा
श्रीश्याम बाबा मंदिर ट्रस्ट बीड़ बबरान के तत्वावधान में संगीतमय श्रीमद्भागवत कथा का आयोजन हुआ। श्रद्धेय संत मीरा ने कहा कि अज्ञान और अविद्या का नाम ही पूतना है, क्योंकि जब अज्ञानता एवं निरक्षरता का मनुष्य में समावेश होता है और उसे सत्संग की बजाय कुसंग मिलता है तो उसकी बुद्धि भ्रमित होना स्वाभाविक है जब बुद्धि भ्रमित हो जाती है तो अज्ञान और अविद्या रूपी पूतना भगवान बाल कृष्ण को भी अपना निशाना बनाने से नहीं चूकती हमें हमेशा सत्संग ज्ञान एवं विद्या तथा संतों की सेवा में लगे रहना चाहिए। संत मीरा ने भगवान कृष्ण की बाल लीलाओं के प्रसंग में पूतना-उद्धार के प्रसंग की मार्मिक व्याख्या की। इस अवसर पर पवन गर्ग, संतोष गर्ग, प्रवीन बागड़ी, रेखा बागड़ी, प्रेम कुमार सांवरिया, सुरेश मय्यड़ वाले, रामशरण सिंगल, विजय मोहन सिंगल, शिव कुमार सिंगल आदि मौजूद थे। प्रमोद शर्मा ने बताया कि श्रद्धेय संत मीरा के मुखारविंद से आज उद्धव गोपी संवाद, गोपी गीत एवं श्री कृष्ण रुक्मिणी मंगल का विस्तार से वर्णन किया जाएगा।
बीड़ बबरान गांव में भागवत कथा के दौरान कृष्ण जन्म के दृश्य में संत मीरा, प. राजेश शर्मा श्रद्धालुगण।
hin_Deva hin_Deva bho_Deva